Diari Oficial de la Generalitat Valenciana


Sumari del DOGV 1263, del 13-03-1990 (1990/816824)

ACORD de 26 de febrer de 1990, del Consell de la Generalitat Valenciana, pel qual és creada la Comissió de Seguiment per a la Zona de Promoció Econòmica de La Vall d'Uixó, inclosa entre les zones prioritàries delimitades pel Reial Decret 883/1989, del 14 de juliol.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1263

Data del DOGV
:   13-03-1990

Secció del DOGV
:   ALTRES DISPOSICIONS

Número del document
:   1990/816824


Data del document
:   26-02-1990

Organisme emissor
:   Conselleria de Treball i Seguretat Social

Tipus de document
:   Acord

Acord de 26 de febrer de 1990, del Consell de la Generalitat Valenciana, pel qual és creada la Comissió de seguiment per a la zona de promoció econòmica de la Vall d'Uixó, inclosa entre les zones prioritàries delimitades pel Reial Decret 883/1989, de 14 de juliol.  
El Consell de la Generalitat Valenciana, en la sessió celebrada el dia 26 de febrer del 1990, adoptà l'acord següent:  
La configuració de La Vall d'Uixó i el seu entorn com a una zona industrial amb problemes de desocupació i de diversificació, i les negatives repercusions socials que aquests problemes plantegen, han condicionat la necessitat d'actuar impulsant l'assentament de noves empreses a l?àrea, a fi de resoldre-hi el problema d'ocupació creat.  
En atenció a aquests motius, i dins el marc del reial decret 883/1989, de 14 de juliol, de delimitació de la zona de promoció econòmica de la Comunitat Valenciana (que inclou, entre les considerades zones prioritàries, la configurada pels municipis de U Vall d'Uixó, Nules, Almenara, Moncófar i Chilches), el Consell de la Generalitat Valenciana ha pres diverses iniciatives tendents a assegurar un març favorable per tal d'atraure noves inversions, procurant el suport logístic i els recolzaments financers que, d'acord amb el vigent règim d'incentius regionals, siga factible i possible establir-hi. A això obeïren els distints acords adoptats pel Govern Valencià, entre el quals es troba el de 4 d'abril de 1989.  
De cara al desenvolupament de les previsibles actuacions, sembla, no obstant, necessari i afavoridor comptar, a més, amb una via que garantesca el seguiment dels objectius proposats per a l?empenta econòmica d'aqueixa zona comarcal. S'hi ha de valorar també llur grau de compliment, especialment en allò que afecta la creació d'ocupació directa o indirecta, i per facilitar la participació dels treballadors, les organitzacions més representatives dels quals ja han manifestat llur interés en aquest sentit en diverses ocasions i, particularment, durant el procés de concertació que començà a finals del 1989 i ha culminat en febrer de 1990.  
En virtut d'això, atesa la importància que comporta per a la Comunitat Valenciana la promoció econòmica de la Vall d'Uixó i el seu voltant, d'acord amb les accions ja mampreses i a fi d'assegurar la participació sindical en el procés, a proposta del Conseller de Treball i Seguretat Social, el Govern Valencià acorda:  
Primer  
Crear la Comissió de Seguiment dels objectius i actuacions relatius a la promoció econòmica de la Vall d'Uixó i la seua zona d'influència comarcal, en el marc del reial decret 883/1989, de 14 de juliol, i adscrita a la Conselleria de Treball i Seguretat Social.  
Segon  
Que la participació sindical es duga a terme a través d'aquesta Comissió de Seguiment.  
Tercer  
Que aquesta Comissió la componquen l'administració autonòmica i les organitzacions sindicals més representatives a l?àmbit de la Comunitat Valenciana.  
Quart  
1. L'administració autonòmica estarà representada pel Conseller de Treball i Seguretat Social, com a President de la Comissió, el Director General d?Indústria i Energia, el Director General d'Economia i Política Financera, el Director General d'Ocupació i Cooperació i el Director Territorial de Treball en la província de Castelló.  
2. Les organitzacions sindicals estaran representades, d'acord amb les vies que estatuàriament tinguen previstes, per cinc membres, el repartiment dels quals guardarà conformitat amb el resultat de les eleccions sindicals a la Comunitat Valenciana. D'acord amb les últimes realitzades, correspondran tres representants a la Unió General de Treballadors del País Valencià i dos a la Confederació Sindical de Comissions Obreres del País Valencià.  
3. A fi de mantenir una coordinació adequada, s'invitarà a participar l'administració central a través de les representacions departamentals pertinents.  
Cinquè  
La Comissió de Seguiment es reunirà, amb la convocatòria prèvia del seu President, almenys una vegada cada trimestre natural i quan ho sol·licitarà alguna de les parts que la componen.  
La convocatòria amb l?ordre del dia de cada reunió ha de ser notificada als seus membres amb una antelació de quaranta-vuit hores, tret de casos d'urgència.  
Sisé  
1. El President nomenarà, d'entre els representants de l'administració autonòmica, el vice-president de la Comissió, el qual el substituirà en els casos de vacant, malaltia, absència i altres causes, i n'assumirà les competències.  
2. El President designarà també el secretari de la Comissió, que actuarà amb veu però sense vot en el cas que la designació no recaiga en un dels membres esmentats en l'apartat quart, paràgraf 1, de l'acord present.  
3. El membres titulars de la Comissió podran delegar l'assistència a les reunions en vocals suplents, designats per ells mitjançant un escrit per a cada convocatòria.  
Seté  
La Comissió tindrà coneixement, si més no amb una periodicitat trimestral segons el que estableix l'apartat cinquè d'aquest acorda de l?evolució dels projectes i de les activitats de promoció portades a efecte per les empreses o per la Generalitat Valenciana mateixa.  
A més serà informada detalladament dels plans de formació i reciclatge dels treballadors excedents d'IMEPIEL i de la resta, i en general, de totes les qüestions que estiguen directament o indirecta relacionades amb els objectius de la zona prioritària de promoció econòmica delimitada en el preàmbul.  
Vuité  
Abans de la remissió d'un projecte d'inversió, la Comissió emetrà un informe en el qual caldrà valorar, a més d'altres qüestions, la viabilitat econòmica i l?interés social del pla o projecte.  
Igualment, i també abans de l?emissió de l'informe, es traslladarà a la Comissió els plans de formació i reciclatge realitzats per la Conselleria de Treball i Seguretat Social per tal d'afavorir la recol·locació.  
Nové  
La Comissió realitzarà una reunió de seguiment de la possible materialització dels projectes d'inversió, amb periodicitat trimestral i, excepcionalment, quan alguna de les parts ho demanarà per escrit.  
En les reunions de la Comissió hi haurà, necessàriament, com a punt de l'ordre del dia, la valoració del grau de compliment dels projectes ja engegats, indicats en els articles seté i vuité d'aquest acorda i al mateix temps la proposta de solucions per a pal·liar les possibles disfuncions que hi pogueren ocórrer.  
Desè  
La Comissió podrà sol·licitar a tècnics o especialistes, aliens a aquesta, l'elaboració d'informes relacionats amb el creixement econòmic, assentament de noves empreses, diversificació dels processos productius, qualificació professional, nivell d'ocupació, inversions i qualsevol altre objectiu del pla.  
Onzé  
El Conseller de Treball i Seguretat Social informarà al Consell de la Generalitat Valenciana de la tasca efectuada per la Comissió de Seguiment, i té la facultat de dictar les resolucions que crega avinents per al compliment d'aquest acord.  
Dotzé  
El present Acord vigirà el mateix dia de la publicació al Diari Oficial de la Generalitat Valenciana.  
València, 26 de febrer de 1990.  
El Conseller Secretari del Govern Valencià,   
EMERIT BONO I MARTINEZ